b"\n_START_ARTICLE_\nZorba el grec\n_START_SECTION_\nArgument\n_START_PARAGRAPH_\nBasil (Alan Bates) \xc3\xa9s un escriptor angl\xc3\xa8s, jove i tibat, de classe mitjana d'origen mig grec, criat a Gran Bretanya, que ha heretat una petita propietat a Creta. Tot viatjant cap all\xc3\xa0, coneix Zorba (Anthony Quinn), un aventurer m\xc3\xbasic grec de mitjana edat ple de vitalitat i il\xc2\xb7lusi\xc3\xb3 per la vida. A mesura que Basil va coneixent-lo, s'adona de la vida tan insulsa que ha estat portant i apr\xc3\xa8n de Zorba a gaudir de la seva exist\xc3\xa8ncia. En arribats a Creta s'hostatgen a la pensi\xc3\xb3 de la v\xc3\xaddua francesa Madame Hortense (Lila Kedrova). Tamb\xc3\xa9 coneixeran la jove v\xc3\xaddua del poble (Irene Papas), a qui els habitants del poble no deixen tornar-se a casar.\n_START_SECTION_\nM\xc3\xbasica\n_START_PARAGRAPH_\nLa m\xc3\xbasica de la pel\xc2\xb7l\xc3\xadcula de Mikis Theodorakis, especialment la dansa final, una coreografia de Giorgos Provias anomenada Sirtaki, ha esdevingut un dels clix\xc3\xa9s populars de dansa grega tradicional (tot i que \xc3\xa9s una invenci\xc3\xb3 per a la pel\xc2\xb7l\xc3\xadcula, refosa de diferents estils tradicionals)."